Diari Oficial de la Generalitat Valenciana


Sumari del DOGV 239, del 25-03-1985 (1985/804084)

ORDRE de 19 de febrer de 1985, de la Conselleria d'Indústria, Comerç i Turisme, per la qual es determina la destinació del finançàment de les inversions a que fa referència el Decret 47/83, de 18 d'abril del Consell de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   239

Data del DOGV
:   25-03-1985

Secció del DOGV
:   ALTRES DISPOSICIONS

Número del document
:   1985/804084


Data del document
:   19-02-1985

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 19 de febrer de 1985, de la Conselleria d'Indústria, Comerç i Turisme, per la qual es determina la destinació del finançament de les inversions a què fa referència el Decret 47/1983, de 18 d'abril, del Consell de la Generalitat Valenciana.  
Per Decret 47/1983, de 18 d'abril, de la Generalitat Valenciana, s'estableix el procediment i les característiques per al finançament de les inversions destinades a la modernització i racionalització de la petita i mitjana empresa comercial.   
Un percentatge alt de les actuacions relacionades amb la prestació de suport financer a la PIME comercial per a la reforma de la seua estructura, per part de la Generalitat Valenciana, mostra com la realització d'inversions en actius fixos genera, a curí termini, entrebancs en el capital circulant que fan perillar la pròpia viabilitat del projecte inversor, entrebancs en general fàcilment subsanables si hi ha una línia de finançament paral·lela.   
D'altra banda, l'adquisició de sol o locals en alguns dels projectes d'inversió esmentats, va lligada íntimament a la pròpia materialització d'aquests, tot limitant la possibilitat de realitzar reformes o ampliacions en establiments comercials ja existents.   
En atenció d'aquests motius, i en virtut de la facultat conferida per la Disposició Final Primera del Decret 47/1983, aquesta Conselleria ha disposat:   
Article únic  
La destinació del finançament a què fa referència l'article 8 del Decret 47/83, de 18 d'abril, podrà ser la següent:   
a) Obres d'infrastructura, construcció, condicionament i reforma de locals comercials.   
b) Adquisició de material, equips, instal·lacions, mobiliari, etc.   
c) Obres provisionals i complementàries necessàries per a la realització dels projectes de nous establiments, locals i altres implantacions comercials.   
d) Adquisició de sol i locals comercials, sempre que la inversió vaja destinada a l'ampliació, reforma o transformació d'establiments ja existents, en el supòsit de comerç independent i en tot cas quan la inversió siga promoguda per associacions o entitats de comerç integrat.   
e) Millora o adequació del capital circulant a l'estructura financera de l'empresa, sempre que, simultàniament o en un període anterior a dos anys, pel cap dalt, s?hagen realitzat inversions en actius fixos que siguen significatius.   
No seran computats com a despeses d'inversió, a efectes d'ajuda en el finançament, el mobiliari, revestiments i accessoris que tinguen caràcter sumptuari, ni tampoc les despeses d'estudi o projecte, fons de comerç, drets de traspàs i compra de mercaderies objecte de comercialització de l'establiment.   
DISPOSICIONS FINALS  
Primera  
El Director General de Comerç i Consum queda autoritzat per dictar les Resolucions necessàries per a l'aplicació i el desenvolupament del que disposa aquesta ordre.   
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 19 de febrer de 1985.   
El Conseller d?Indústria, Comerç i Turisme,   
SEGUNDO BRU I PARRA